# Alfred Hitchcock

### A Wikipédiából, a szabad lexikonból.

Alfred Hitchcock

Alfred Joseph Hitchcock (London, 1899. augusztus 13. - Los Angeles, 1980. április 29.), angol filmrendező, forgatókönyvíró és producer.

## [szerkesztés] Élete

Londonban született egy többségében ír katolikus családban. Jezsuita nevelőintézetbe járt iskolába. Műszaki rajzolóként kezdte, majd 1920-tól angol némafilmek inzertjeit (feliratait) rajzolta, később fordította és írta is. Hamarosan rendezőasszisztens lett. 1922-ben elkezdte forgatni első filmjét a Tizenhármas szám címen, de sohasem fejezte be. Ezt követően egy másik rendező helyett fejezte be az Always tell your life című munkát, amit az első filmjének tekinthetünk. A forgatáson ismerkedett meg Alma Reville-lel, akit 1926. december 2-án feleségül vett. 1928-ban megszületett egyetlen gyermekük, Patrícia. 1925-ben fejezte be első önállóan jegyzett filmjét a Gyönyörök kertjét.

Első némafilm-remekműve A titokzatos lakó, melyben későbbi thrillerjeinek legtöbb jellegzetessége fellelhető. Bevezette a storyboardot, amit az összes többi filmjében is alkalmazott. A filmben üvegpadlót használt, így az alsó lakásból filmezhette a színész lépéseit.

Első hangosfilmjét, a Zsarolást eredetileg némafilmnek szánták, de a producerek később megváltoztatták a véleményüket. 1932-ben Az ember, aki túl sokat tudott sikere a tengerentúlra is eljutott. 1956-ban remake változatott készít ugyanebből a filmből, amiről később így nyilatkozik: Az első változat egy tehetséges amatőr műve, míg a második már egy profi alkotás

1938-ban elkészítette legnagyobb angliai sikerét a Londoni randevút. 25 filmet rendezett Angliában a 30-as évek végéig, ezt követően David O. Selznick rábízta A Manderley-ház asszonya rendezését. Ez volt Hitchcock első hollywoodi filmje, a filmet Oscar-díjjal jutalmazták.

Az 1954-es Gyilkosság telefonhívásra az első filmje, amiben együtt dolgozott Grace Kellyvel, későbbi nagy kedvencével. Az 1950-es és 1960-as évek elején készített művei a legismertebbek és a legjobb filmjei. Többek között a Hátsó ablak (1954), a Szédülés (1958), Észak-Északnyugat (1959), Psycho (1960), Madarak (1963) klasszikus filmekké váltak. A Psycho híres zuhanyjelenetét 7 napon keresztül forgatták és 70 különböző kameraállást alkalmaztak. Filmjei gyakran olyan mindennapi embereket ábrázolnak, akiket az általuk befolyásolhatatlan vagy érthetetlen körülmények ragadnak el; gyakori témája az ember, aki bűnös ugyan, de csak apró, össze nem függő tettekben. Filmjei a félelem és a fantázia keverékén nyugszanak és jellegzetes humorral fűszerezettek. Szintén jellegzetes az, hogy a rendező szinte minden filmjében egy-egy kisebb szerepben is szerepel (ún. cameo), melyet azóta számos rendező követett. Angliában még barna színésznőket, de amerikai filmjeiben már szőke színésznőket alkalmazott filmjeiben.

1979-ben az angol királynő lovaggá ütötte, és márciusban megkapta az Amerikai Filmintézet díját is. 1980. április 18-án halt meg 81 évesen. Holttestét elhamvasztották. Pályafutása töretlen és egyedülálló a filmművészet történelmében.

## [szerkesztés] Filmjei

### [szerkesztés] Hangosfilmek

| Film portál

- Családi összeesküvés (1976)
- Téboly (1972)
- Topáz (1969)
- Szakadt függöny (1966)
- Marnie (1964)
- Madarak (1963)
- Psycho (1960)
- Észak-Északnyugat (1959)
- Szédülés (1958)
- Az ember, aki túl sokat tudott (1956)
- A tévedés áldozata (1956)
- Bajok Harryvel (1955)
- Fogjunk tolvajt! (1955)
- Gyilkosság telefonhívásra (1954)
- Hátsó ablak (1954)
- Meggyónom (1953)
- Idegenek a vonaton (1951)
- Rémület a színpadon (1950)
- A Baktérítő alatt (1949)
- A kötél (1948)
- A Paradine-ügy (1947)
- Forgószél (1946)
- Elbűvölve (1945)
- Jó utat (1944)
- Madagaszkári kaland (1944)
- Mentőcsónak (1944)
- A gyanú árnyékában (1943)
- Gyanakvó szerelem (1941)
- Végre egy jó házasság (1941)
- Boszorkánykonyha (1940)
- A Manderley-ház asszonya (1940)
- Jamaica fogadó (1939)
- Londoni randevú (1938)
- Szabotázs (1936)
- Titkos ügynök (1936)
- 39 lépcsőfok (1935)
- Az ember, aki túl sokat tudott (1934)
- Gazdag és különös (1932)
- A tizenhetes számú ház (1932)
- A csalás (1931)
- A gyilkos (1930)
- Juno és a páva (1930)
- Zsarolás (1929)

### [szerkesztés] Némafilmek

- A Man-szigeti ember (1929)
- Zsarolás (1929)
- A farmer felesége (1928)
- Pezsgő (1928)
- Könnyed erkölcsök (1927)
- A szorító (1927)
- Lefelé a lejtőn (1927)
- A titokzatos lakó (1926)
- A hegyi sas (1926)
- A gyönyörök kertje (1925)

## [szerkesztés] Irodalom

A magyar Wikidézetben további idézetek találhatóak
Alfred Hitchcock témában.

- François Truffaut: Hitchcock-Truffaut, Magyar Filmintézet, 1996. ford.: Ádám Péter és Bikácsy Gergely
- Dominique Auzel: Alfred Hitchcock, Nyitott szem-Alexandra, 1999
- Nemes Károly: Alfred Hitchcock, Filmbarátok Kiskönyvtára, 1984
- Sidney Gottlieb: Alfred Hitchcock - írások, beszélgetések, Osiris Kiadó, 2001
- Charlotte Chandler: Ez csak egy film.. Hitchcock életrajza, Jokerex kiadó, 2005
- Metropolis 2004/1: Psycho-analízisek (VIII.évf. 1.szám) - tematikus szám a Psycho-ról

## [szerkesztés] Külső hivatkozások

A Wikimedia Commons tartalmaz Alfred Hitchcock témájú médiaállományokat.

- hitchcock.hu
- Alfred Hitchcock az Internet Movie Database oldalain
- Hitchcock hivatalos weboldala három nyelven
- Angol nyelvű rajongói oldal
- Angol nyelvű weboldal

A lap eredeti címe "http://hu.wikipedia.org../../../a/l/f/Alfred_Hitchcock_0cee.html"

Kategóriák: Brit filmrendezők | Brit forgatókönyvírók | Brit filmproducerek

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Български
- বাংলা
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- Esperanto
- Español
- Eesti
- Euskara
- فارسی
- Suomi
- Français
- Galego
- עברית
- Hrvatski
- Bahasa Indonesia
- Ilokano
- Ido
- Íslenska
- Italiano
- 日本語
- 한국어
- Lëtzebuergesch
- Nederlands
- Norsk (bokmål)
- Polski
- Português
- Română
- Русский
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Tiếng Việt
- 中文